OPIS PREDMETA NABAVE
Predmet nabave
Predmet nabave je preuzimanje, sakupljanje, prijevoz i zbrinjavanje otpadnog tekstila (ključni broj KB 20 01 11 – otpadni tekstil, tekstilna ambalaža, rabljena odjeća i obuća) prikupljenog:
1. Iz specijaliziranih spremnika smještenih na javnim površinama na području Grada Rijeke i Općine Klana.
2. Iz specijaliziranih spremnika u reciklažnim dvorištima na području gradova Rijeka i Kastav te općina Viškovo, Klana, Jelenje i Kostrena.
3. Iz Sortirnice u Mihačevoj dragi u Rijeci.
Izvršitelj se obvezuje da će izvršiti preuzimanje, sakupljanje, prijevoz i zbrinjavanje tekstilnog otpada u skladu sa Zakonom o održivom gospodarenju otpadom (NN 84/21 i 142/23) te ostalim pozitivnim zakonskim i podzakonskim propisima.
Količine predmeta nabave iskazane u pripadajućem troškovniku predstavljaju okvirne količine za cjelokupno razdoblje trajanja ugovora. Naručitelj se ne obvezuje na realizaciju navedenih količina u cijelosti, već će stvarna realizacija ovisiti o potrebama Naručitelja te o količinama otpada koje građani predaju putem spremnika na javnim površinama i u reciklažnim dvorištima.
Izvršitelj ne smije neupotrebljivi tekstil odlagati u spremnike za miješani komunalni otpad niti u spremnike za papir, staklenu, plastičnu, metalnu i višeslojnu ambalažu smještene na javnim površinama ili u reciklažnim dvorištima.

Spremnici na javnim površinama
Učestalost pražnjenja: Izvršitelj se obvezuje sve spremnike smještene na javnim površinama redovito prazniti te održavati čistoću oko istih, s time da je dužan svaki spremnik isprazniti najmanje jedanput u 7 (sedam) dana.
Evidencija pražnjenja: Izvršitelj se obvezuje voditi evidenciju o pražnjenju spremnika na javnim površinama te kopiju iste dostavljati Naručitelju unutar 48 sati od obavljenog pražnjenja.
Izvanredno pražnjenje: Izvršitelj je dužan prema pozivu Naručitelja, odazvati se unutar 24 sata i pristupiti pražnjenju spremnika na javnoj površini.
Popis lokacija spremnika na javnim površinama nalazi se u Prilogu 3.

Reciklažna dvorišta i Sortirnica
Preuzimanje po pozivu: Izvršitelj se obvezuje preuzeti otpad iz reciklažnih dvorišta i Sortirnice po pozivu Naručitelja, najkasnije u roku od 48 sati od primitka poziva.
Popis lokacija reciklažnih dvorišta i Sortirnice nalazi se u Prilogu 4. 

Vaganje, obračun i prateća dokumentacija
Vaganje otpada: Vaganje cjelokupnog preuzetog/sakupljenog otpada obavljat će se isključivo u prostorima Naručitelja na lokaciji Sortirnica Mihačeva draga, Rijeka, na način da se vozilo (kamion, kombi) važe prije i nakon ukrcaja.
Fakturiranje: Izvršitelj će obavljene usluge fakturirati sukladno stvarno izvršenoj odvazi utvrđenoj na vagi Naručitelja.
Prateći listovi: Izvršitelj se obvezuje uredno voditi, ovjeravati i pravovremeno, a najkasnije u roku od 10 dana od dana preuzimanja otpada, dostavljati Naručitelju Prateće listove za svu preuzetu/sakupljenu količinu otpada sukladno važećim propisima o gospodarenju otpadom.
